Pont-Saint-Martin
Pont-Saint-Martin (an piemontèis Pont San Martin, an franch-provensal Pon-Sèn-Marteun) a l'é un comun dla Val d'Osta ëd 4.029 abitant.
A resta a 51 chilòmeter da Osta, a 345 méter an sël livel dël mar.

A l'é ël prim paìs dla Val d'Osta ch'a s'ancontra an rivand da la provincia ëd Turin con la ferovìa o l'autostrà.
Da Pont San Martin a-i part na strà për Gressoney-Saint-Jean.

Stòria 
Ël pont roman a resta anco' al dì d'ancheuj a testimonié l'amportansa stratégica dël pais ant la mobilità dij temp imperiaj roman.
Ant l'Età 'd mes ël pais a sarà sot al contròl dla famija Bard, ch'a contròla ël tràfich stradal dla val d'Osta. Dël 1214 ël compromess dla bataja antra fratej (ch'a l'é anandiasse dapress a la mòrt d'Ugon ëd Bard) a-j dà ël pais e 'l castel ëd Pont San Martin a Gulielm ëd Bard. Da chiel a-j passërà a sò fieuj, anandiand ël branch dij Pont San Martin dla Ca dij Bard.

Nòm 
Durant ël fassism ël comun as ciamava Ponte San Martino.

Atrassion 
 Pont roman an sël ri Lys, àut 23 méter, a n'arcada sola

Mobilità 
A Pont San Martin a-i é na stassion dij treno.
As treuva an sla linia Civass-Pré-Saint-Didier.

Aministrassion 
Ël sìndich a l'é Marco Sucquet (da l'11/05/2015).

Anliure esterne 
 Sit istitussional

Pontsaintmartin